FGC - Wikipedia

# FGC

### Na Galipedia, a wikipedia en galego.

Faltan ligazóns internas neste artigo. Por favor, wikifíqueo.

Ferrocarrils de la Generalitat de Catalunya (FGC) é unha empresa da Generalitat de Catalunya que xestiona diversos servizos de transporte público, principalmente na área metropolitana de Barcelona. Así mesmo é a propietaria das estacións de esquí da Vall de Núria e La Molina.

## [editar] Función metropolitana

As liñas de trens de servizo suburbano dos FGC, funcionan como metro completando os servizos do Metro de Barcelona, atravesando Barcelona e toda a súa área metropolitana, funcionando como un metro exprés, integradas tarifariamente e conseguindo altas frecuencias nos tramos comúns de diversas liñas na hora punta.

## [editar] Historia

Os diversos gobernos españois dos séculos XIX e XX forzaron a partir do ano 1845, a adopción dun ancho de vía diferente ao europeo, coa oposición dos industriais cataláns interesados na exportación dos seus produtos textiles, e unhas mínimas subvencións, en comparación ás políticas ferroviarias en Europa ás liñas que o adoptesen. O feito que o premio ás liñas que adoptaron ese particular ancho, foi a súa expropiación logo de ser nacionalizadas por Franco e é o que levou a que nunca máis recibiran investimentos neste sector, o que explica que o transporte de mercancías en España sexa únicamente pola estrada, en comparación co resto de Europa.

A Guerra Civial que arruinou totalmente as compañías ferroviarias e esnaquizou gran parte das súas infraestructuras, acabou de paralizar calquera investimento, e despois da guerra, o dictador nacionalizará os ferrocarrís, abandonará e pechará os tramos secundarios.

O tren de Sarrià, foi no ano 1863 o primeiro ferrocarril que usou en Catalunya e en todo o Estado español a enerxía eléctrica e o primeiro ferrocarril urbano do Estado español e o segundo do mundo, despois do metro de Londres, que non foi subvencionado por non ser de ancho español, salvouse da expropiación por este motivo. En cambio a primeira liña de tren peninsular entre Mataró e Barcelona, construída no ano 1848, que tampouco foi subvencionada, por ser anterior á Lei de subvencións do ano 1907, si que foi expropiada, pasando a formar parte de Renfe.

## [editar] Cronoloxía

- O governo español, a proposta dos enxeñeiros, Juan Subercase e Calixto Santa Cruz, forzan a adopción dun ancho de vía diferente ao europeo, basado nunha medida de seis pés casteláns (equivalentes a 1.689 m, coa oposición dos industriais cataláns) - 1845.

- No 1855 derrubadas as murallas da cidade, o empresario Lluís Simon forma a empresa Compañía do Ferrocarril de Barcelona a Sarrià.

- Inauguración do tren de Sarrià, primeiro ferrocarril en Catalunya e en todo o Estado español que usou a enerxía eléctrica e primeiro ferrocarril urbano do Estado español e segundo do mundo despois do metro de Londres aberto seis meses antes - 1863.

- Electrifícase o tren de Sarrià - 1906.

- Ferrocarriles de Cataluña, S.A. inauguran o tramo dende Sarrià ata Les Planes e Sant Cugat del Vallès - 1917.

- Constitución da Compañía General de Ferrocarriles Catalanes, coa participación da sociedade belga Solvay, que explotava as sales potásicas de Súria e Cardona.

- Ferrocarriles de Cataluña, S.A. inauguran o tramo dende Sant Cugat del Vallès ata Terrassa - 1919.

- A Compañía General de los Ferrocarriles Catalanes inauguran o tramo dende Martorell ata Manresa - 1924.

- O 24 de xaneiro de 1941, o goberno do dictador Franco aprobou a Lei de Bases de Ordenación Ferroviaria e dos Transportes pola Estrada que establecía a nacionalización e agrupación nunha sola empresa de toda as compañías de ancho 1.668 metros do Estado español que pasaban a formar part da Rede Nacional dos Ferrocarrís Españois. É a maior operación nacionalizadora de Europa ata aquel momento. O tren de Sarrià salvouse da expropiación por non ser de ancho español.

- FGC foi creada no ano 1979, coincidino coa restauración da democracia, co obxectivo de rehabilitar e modernizar os servizos da liña Barcelona-Vallès e Llobregat-Anoia.

- O 1 de xaneiro de 2005 faise efectivo o traspaso da liña Lleida - La Pobla de Segur aos FGC. O 18 de xullo do mesmo ano a empresa iniciou unha renovación da vía e das instalacións no tramos Balaguer - La Pobla, obras que durarían un ano.

## [editar] Servizos

- Liña Barcelona - Vallès (Metro del Vallès e Línia de Balmes) - Liña Llobregat - Anoia (Metro del Baix Llobregat) - Liña Lleida - La Pobla de Segur (Xestionada por renfe ata 2010) - Cremallera de Montserrat. - Cremallera de Núria. - Estación de esquí de Núria. - Funicular de Gelida. - Funicular de Vallvidrera. - Teleférico de Olesa de Montserrat a Esparreguera. - Ferrocarril Turístico de l'Alt Llobregat. - Estación de esquí de La Molina

Traído desde "http://gl.wikipedia.org../../../f/g/c/FGC_3efc.html"

Categorías: Sen ligazóns internas | Ferrocarril | Cataluña

##### Views

- Artigo
- Discusión
- Revisión actual

##### Procura

##### Outras linguas

- Català
- Deutsch
- English
- Español
- Français
- Nederlands
- Română